《乙巳年八月十二日主上符鸾释放寻复逮系有感》
明代·杨爵

忽忆去年今日秋，犴狴同得荷天休。暂归故里观三径，传播纶音到九州。

明主心无偏好恶，小臣罪未了幽囚。有时旷荡恩还下，稽首遥辞五凤楼。

作者简介：（1493—1549）陕西富平人，字伯珍，一字伯修。二十岁始读书，常边耕边读。同郡韩邦奇录为弟子。嘉靖八年进士。授行人，擢御史。奉使湖广，见饥民割尸肉为食，还言虽周公制作尽复于今，亦无补于饥寒之众。郭勋用事，世宗经年不视朝，日夕建斋醮。而大臣夏言、严嵩以元旦微雪，作颂称贺。爵乃上书极谏，忤帝，下诏狱拷讯几死。历五年获释，抵家甫十日，复逮系狱，又三年始释。卒谥忠介。有《杨忠介集》、《周易辨说》等。